উত্তর : কিছুই পাইনি সে কথা বলা ঠিক হবে না। অবশ্যই কিছুটা পেয়েছি। স্বাধীন দেশের নাগরিক হিসেবেই পৃথিবীর বুকে পরিচিত হচ্ছি। হ্যাঁ, তবে দেশের ভেতরে প্রায় সর্বস্তরে শৃঙ্খলা বোধের অভাব হেতু যে আশা নিয়ে স্বাধীনতা সংগ্রামে সবাই ঝাঁপিয়ে পড়েছিলাম তার খুব কমই আজ পর্যন্ত পূরণ হয়েছে। তাই বলে ভবিষ্যতে তা কখনই পূরণ হবে না এমনটা ভাবা ঠিক নয়। ছোট দেশ। এতগুলো লোক গাদাগাদি করে বাস করছি। ঝগড়া-ঝাঁটি যা কিছুই করি না কেন আমাদেরকে মিলেমিশে এখানেই থাকতে হবে।